
                                                                  ŠTATÚT 
                           Rady školy pri Materskej škole SNP 742, 022 04 Čadca,
                                          podľa § 38 zákona č. 321/2025 Z. z.


V súlade so zákonom č. 321/2025 Z. z. o školskej správe a o zmene a doplnení niektorých zákonov sa vydáva tento štatút rady školy.

                                                             Článok 1.
                                                   Základné ustanovenia

1.1 V zmysle § 6 ods. 1 písm. b) a § 16 až § 23 zákona č. 321/2025 Z. z. sa zriaďuje Rada školy pri Materskej škole SNP 742, 022 04 Čadca podľa § 38 zákona č. 321/2025 Z. z.
1.2 Sídlo Rady školy je zhodné so sídlom školy pri ktorom je  zriadená.

                                                             Článok 2.
                                            Pôsobnosť a poslanie Rady školy

2.1 Rada školy je ustanovená podľa zákona č. 321/2025 Z. z. o školskej správe a o zmene
      a doplnení niektorých zákonov, s pôsobnosťou v rámci školy, pri ktorej je zriadená.
2.2 Rada školy je kolektívny orgán školy, ktorý vyjadruje a presadzuje verejné záujmy, 
      záujmy detí a ich zákonných zástupcov a zamestnancov školy.
2.3 Rada školy plní funkciu verejnej kontroly prerokúvaním otázok týkajúcich sa  
      vykonávania hlavnej činnosti školy.
2.4 Funkčné obdobie rady školy je v zmysle § 17 ods. 1zákona č. 321/2025 Z. z. štyri roky
      a začína plynúť dňom jej ustanovujúceho zasadnutia. Ustanovujúce zasadnutie rady
      školy sa uskutočnilo dňa.............

                                                 Článok 3.
                                         Činnosť Rady školy

3.1 Rada školy plní funkciu verejnej kontroly prerokúvaním otázok týkajúcich sa vykonávania hlavnej činnosti školy. 
3.2 Rada školy najmä prerokúva: 
a) školský poriadok,
b) školský vzdelávací program,
c) vyjadruje sa ku koncepcii rozvoja školy,
d) prerokúva návrh školského vzdelávacieho programu a jeho zmeny,
e) prerokúva správu o výchovno-vzdelávacej činnosti, jej výsledkoch a podmienkach,
f) prerokúva návrh rozpočtu školy a správu o jeho plnení,
e) vyjadruje sa k organizačným a koncepčným otázkam školy,
f) podáva zriaďovateľovi odôvodnený návrh na odvolanie riaditeľa školy podľa zákona,
g) deleguje svojich zástupcov do výberovej komisie na obsadenie miesta riaditeľa školy v súlade so zákonom,
e) iné dôležité dokumenty a skutočnosti, ktoré sa týkajú činnosti školy. 

3.3 Rada školy nevykonáva výberové konanie na obsadenie miesta riaditeľa školy. Výberové konanie sa uskutočňuje podľa zákona č. 321/2025 Z. z. prostredníctvom výberovej komisie.

                                                             Článok 4.
                                                     Zloženie rady školy 

4.1 Rada školy má 11 členov
4.2 Členmi rady školy sú:
4 zvolení zástupcovia rodičov
2 zvolení pedagogickí zamestnanci
1 zvolený nepedagogický zamestnanec
4 delegovaní zástupcovia zriaďovateľa

                                                             Článok 5.
                                             Spôsob voľby členov rady školy

5.1 Zástupcov rodičov volia rodičia žiakov školy tajným hlasovaním.
5.2 Zástupcov pedagogických a nepedagogických zamestnancov volia príslušní zamestnanci školy tajným hlasovaním.
5.4 Funkčné obdobie člena rady je štyri roky.
5.5 Členom môže byť len bezúhonná fyzická osoba spôsobilá na právne úkony.
5.6 Členstvo zaniká:
a) uplynutím funkčného obdobia,
b) vzdaním sa funkcie,
c) odvolaním orgánom, ktorý člena zvolil alebo delegoval,
d) skončením pracovnoprávneho vzťahu (ak ide o zástupcu zamestnancov),
e) odchodom dieťaťa zástupcu rodičov zo školy,
f) skončením štúdia zástupcu žiakov,
g) stratou bezúhonnosti,
h) obmedzením alebo pozbavením spôsobilosti na právne úkony,
i) úmrtím člena.
                                                             Článok 6.
                                              Pravidlá rokovania rady školy

6.1 Na prvom zasadnutí si rada školy zo svojich členov volí predsedu a podpredsedu.
6.2 Predsedu a podpredsedu volí nadpolovičná väčšina prítomných členov.
6.3 Predsedu rada odvolá, ak bol právoplatne odsúdený za úmyselný trestný čin, alebo ak o to sám požiada.
6.4 Predsedu môže odvolať aj vtedy, ak podľa lekárskeho posudku dlhodobo, viac ako šesť mesiacov, nemôže funkciu vykonávať, alebo ak koná v rozpore so zákonom či týmto štatútom.
6.5 Rada je uznášaniaschopná, ak je prítomná nadpolovičná väčšina jej členov.
6.6 Na prijatie uznesenia, ak nejde o ustanovenie v bode 3.3, stačí nadpolovičná väčšina prítomných.
6.7 Rada sa schádza podľa potreby, najmenej štyrikrát ročne. Nová rada musí byť zvolená najneskôr desať dní pred skončením funkčného obdobia.
6.8 Zasadnutia sú verejné, ak rada dvojtretinovou väčšinou všetkých členov nerozhodne inak.
6.9 Na výberové konanie na riaditeľa rada prizýva zástupcu okresného úradu a zástupcu Štátnej školskej inšpekcie, ktorí majú riadny hlas.
6.10 Zmeny štatútu sa prijímajú formou dodatku na zasadnutí rady s potrebou dvojtretinovej väčšiny všetkých členov.

                                                             Článok 7.
                                        Práva a povinnosti člena rady školy

7.1 Člen má právo voliť a byť volený, navrhovať kandidátov na predsedu, byť informovaný o veciach prerokúvaných radou, vyjadrovať sa k nim, hlasovať o uzneseniach a predkladať vlastné návrhy a materiály.
[bookmark: _GoBack]7.2 Člen je povinný zúčastňovať sa zasadnutí. Neúčasť na troch po sebe nasledujúcich zasadnutiach sa považuje za nezáujem o výkon funkcie a za neplnenie povinností podľa štatútu.
7.3 Ak člen stratí dôveru alebo nekoná v súlade so záujmami skupiny, ktorá ho zvolila, táto skutočnosť sa písomne oznámi riaditeľovi školy s výzvou na jeho výmenu. Riaditeľ koná na pokyn zriaďovateľa.
7.4 Člen je povinný chrániť osobné údaje v súlade so všeobecne záväznými právnymi predpismi.

                                                                 

                                                             Článok 8.
                                             Povinnosti predsedu rady školy

8.1 Predseda je štatutárnym orgánom rady, riadi jej činnosť a koná v jej mene, pokiaľ zákon alebo štatút nevyhradzujú rozhodnutie inému orgánu.
8.2 Za predsedu môže byť zvolená bezúhonná osoba spôsobilá na právne úkony.
8.3 Predseda predkladá na najbližšom zasadnutí návrh štatútu na schválenie.
8.4 Predseda zvoláva, pripravuje a riadi schôdze rady; ak o zvolanie písomne požiada tretina členov, riaditeľ alebo zriaďovateľ, zvolá zasadnutie do 15 dní. Ak tak neurobí, zasadnutie zvolá a vedie podpredseda.
8.5 Uznesením alebo štatútom možno obmedziť oprávnenie predsedu konať v mene rady; voči tretím osobám je obmedzenie účinné len vtedy, ak o ňom vedeli alebo museli vedieť.
8.6 Predseda vypracuje výročnú správu v termíne určenom radou, najneskôr do 31. marca. Správa obsahuje prehľad činností v súvislosti s účelom zriadenia rady, ročnú účtovnú závierku so zhodnotením základných údajov, prehľad peňažných príjmov a výdavkov, zmeny v zložení rady a ďalšie údaje určené radou.
8.7 Výročná správa je verejne prístupná v sídle rady školy.
                                                             Článok 9.
                           Vzťahy rady školy k orgánom miestnej štátnej správy

9.1 Predseda informuje riaditeľa školy o pláne zasadnutí na príslušný kalendárny rok.
9.2 Riaditeľ v súlade s plánom predkladá rade potrebné materiály, spravidla písomne a v požadovanom počte.
9.3 Návrh na vymenovanie riaditeľa podáva rada školy na základe výberového konania zriaďovateľovi spravidla do dvoch mesiacov od jeho vyhlásenia.


                                                             Článok 10.
                                                     Finančné zabezpečenie

10.1 Činnosť rady školy organizačne a administratívne zabezpečuje škola.
10.2 Rada školy nemá vlastnú právnu subjektivitu ani majetok.


                                                             Článok 11.
                                                 Záverečné ustanovenia
Tento štatút bol prerokovaný a schválený na zasadnutí rady školy.

Nadobúda účinnosť dňa:



								……………………………………..
								podpis predsedu rady školy

